***Հաշվետվություն***

**Վրաց լեզվի խորացված ուսուցում**

Մարտի 25-30-ը վրաց լեզվի խորացված ուսուցման սովորողները, Թբիլիսիի 98 դպրոցի հրավերով այցելեցին քաղաք Թբիլիսի վրաց լեզվի փորձառության: Մասնակցեցինք «Ոսկուց էլ թանկ է կյանքի աղբյուր է» Էկոհայրենագիտական թեմայով դասին, ներկայացվող բոլոր նյութերը թարգմանել էինք վրացերեն:

Մարտի 27 Թբիլիսիի 98 դպրոցում մասնակցեցինք վրաց լեզվի միասնական դասին, որին ներկա էր Վրաստանի կրթության և գիտության նախարարության ներկայացուցիչը: Դասին վրաց լեզվի խորացված ուսուցման սովորողները ցուցաբերեցին ակտիվ մասնակցություն, ներկայացրեցին ցուցադրություններ, մեդիա ձայնագրություններ և ֆիլմեր: Նախարարության ներկայացուցիչը մեծ գոհունակություն հայտնեց սովորողների ակտիվ մասնակցության համար:

Այցելեցինք «Հայատուն», ներկայացրեցինք mskh.am կայքը, վրացերենի ենթակայքը, սովորողները ներկայացան վրացերեն խոսքով, երգերով, ցուցադրություններով:

Այցելեցինք Թբիլիսիի Ազգային գրադարան, որտեղ մեզ անհամբեր սպասում էին: Գրադարանի աշխատակիցները պատմեցին գրադարանի ստեղծման պատմության մասին, ծանոթացանք մասնաշենքերին, վրաց մշակույթին:

Որպես «Մխիթար Սեբաստացի» կրթահամալիրի վրաց լեզվի ուսուցչուհի, ինձանից վերցրեցին հարցազրույց, պատասխանեցի նրանց հետաքրքրող հարցերին: Ներկայացրեցի կրթահամալիրը, ծանոթացրեցի «Հայ-վրացական հանրակրթական կամուրջներ» նախագծերը և մեր հետագա անելիքները:

Կատարեցինք հետաքրքիր ճամփորդություններ:

Մարտի 25-30-ը վրաց լեզվի սովորողների համար լեզվի շատ կարևոր փորձառություն էր, նրանք սովորեցին նոր բառեր, իրենց վրաց ընկերների հետ փորձում էին խոսել միայն վրացերեն: Ծանոթացան վրաց պատմությանը և մշակույթին:

**Անելիքներ`**

* ապրիլի 14-ին “Մխիթար Սեբաստացի” կրթահամալիրում նշելու ենք վրաց լեզվի տոնը , սովորողների հետ պատրաստվում ենք հյուրերի ընդունելությանը
* Թբիլիսիի Ազգային գրադարանի հետ համագործակցության պայմանագրի կնքում
* վրաց էկոլոգիական էլեկտրոնային բառարանի ստեղծում
* վրացերենի ենթակայքի շնորհանդես Թբիլիսիի Ազգային գրադարանում:

Հարգանքներով` Ռինա Շագինյան